|  |
| --- |
| **Iepirkums KOKSKAIDU GRANULU PIEGĀDE, ID Nr.RT2017/12****Jautājumi un atbildes** |
| **Jautājums** | **Atbilde** |
| Lūdzam izvērtēt mūsu ieteiktos grozījumus līgumprojektā „Kokskaidu granulu piegāde”, identifikācijas Nr. RT2017/12[1] Vai pārdevējs ir atbildīgs par preces iztrūkumiem un/vai defektiem, kuri radušies dēļ pircēja darbībām? Ierosinām papildināt līgumu ar šādiem punktiem:4.9. Pēc Preču pieņemšanas Pircējam ir tiesības celt pretenzijas tikai par Preces slēptiem defektiem, kurus nebija iespējams pamanīt Preces pieņemšanas brīdī. Pēc Preces pieņemšanas Pircējam nav tiesības celt pretenzijas par Preces atklātiem defektiem un/vai daudzuma neatbilstību.4.10. Gadījumā, ja Pircējs neievēro Preces uzglabāšanas un/vai ekspluatācijas noteikumus, tas uzņemas pilnu materiālo atbildību par šo Preci un nav tiesīgs izteikt Pārdevējam pretenzijas par šīs Preces kvalitāti. | Rēzeknes tehnikuma iepirkuma komisija ir izvērtējusi ieteiktos grozījumus, papildinājumus un ierosinājumus līgumprojektā, un ņemot vērā, ka “mazajos” iepirkumos nav paredzēts veikt grozījumus, bet gan sniegt papildus informāciju par iepirkuma nolikumā iekļautajām prasībām, sniedz atbildes uz jautājumiem:**[1]** Pasūtītājs nepiekrīt papildināt līgumu ar 4.9. un 4.10. punktiem, jo Līguma projekta 4.6.punktā un 4.7. punktā ir atrunāta skaidri un saprotami Preču piegādes un pieņemšanas kārtība, kas nosaka pušu darbības, ja tiek saņemta neatbilstoša vai nekvalitatīva prece, par neatbilstošu preci ir uzskatāma prece, kas neatbilst tehniskās specifikācijas prasībām.  |
| [2] Vai nav jāievēro pušu tiesību vienlīdzība un līgumsoda samērīgums? Ierosinām šādu p.7.3.redakciju:7.3. Ja Pārdevējs atkārtoti piegādājis Līguma noteikumiem neatbilstošu Preci, par ko ir sastādīts akts par konstatētajiem trūkumiem, Pārdevējs maksā Pircējam līgumsodu 0,1 % *(viena desmitā daļa procenta)*apmērā no Līguma noteikumiem neatbilstošu Preces summas bez PVN, 10 (desmit) kalendāro dienu laikā pēc Pircēja rēķina par līgumsodu izrakstīšanas dienas | **[2]** pasūtītājs ir ievērojis vienlīdzību attiecībā uz līgumsodu, kas atrunāts Līguma projekta 7.1.p. un 7.2.p.; savukārt lai nodrošinātu apkures katlu ekspluatāciju atbilstoši garantijas prasībām, pasūtītājam ir jānodrošinās, lai tam tiktu piegādāta atbilstošas kvalitātes granulas, kas nerada bojājumus apkures katlu ekspluatācijā. Līdz ar to pasūtītājs **nepiekrīt veikt izmaiņas līguma projekta 7.3.punktā** un papildus norāda, ka šis līguma punkts stājas spēkā, ja Pārdevējs **atkārtoti** piegādā līguma noteikumiem neatbilstošu preci. |
| [3] Vai bez brīdinājuma nepilnā apmērā veikts maksājums nav pamats apturēt preces izsniegšanu? Ierosinām šādu p.7.4.redakciju:7.4. Pircējam, par to iepriekš brīdinot Pārdevēju, ir tiesības ieskaita kārtībā samazināt maksājamo naudas summu par pieņemto Preci tādā apmērā, kāda ir Līguma noteiktajā kārtībā aprēķinātā līgumsoda summa Pārdevējam. | **[3]** **Pasūtītājs nepiekrīt ierosinātajai 7.4.punkta redakcijai**, jo 7.2.punktā ir atrunāts, ka: “*Ja* *Pārdevējs neievēro Līgumā noteikto Preces piegādes termiņu / nekvalitatīvas, Līguma prasībām neatbilstošas Preces apmaiņas termiņu pret kvalitatīvu, Līguma prasībām atbilstoši Preci vai Preces vērtības atmaksu, ja Preci nav iespējams apmainīt, Pārdevējs maksā Pircējam līgumsodu 0,1 % (viena desmitā daļa procenta) apmērā no termiņā nepiegādātās Preces summas bez PVN par katru nokavēto kalendāro dienu, bet ne vairāk kā 10% no termiņā nepiegādātās Preces summas,* ***10 (desmit) kalendāro dienu laikā pēc Pircēja rēķina par līgumsodu izrakstīšanas dienas.”*** |
| [4] Ierosinām tiešos zaudējumus, kuri ir prettiesiskas darbības sekas:9.8. Izbeidzot Līgumu Līgumā noteiktajos gadījumos, Pārdevējs maksā Pircējam Līgumā noteikto līgumsodu un atlīdzina Pircējam radušos tiešos zaudējumus. | **[4] Pasūtītājs nepiekrīt ierosinājumam,** jo saskaņā ar Civillikuma 1773. pantu “*Zaudējums ir tiešs, kad tas ir prettiesīgas darbības vai bezdarbības dabiskās un nepieciešamās sekas, netiešs - kad tas cēlies sagadoties sevišķiem apstākļiem vai attiecībām, nejaušs - kad tā cēlonis ir nejaušs notikums vai nepārvaramā vara*” bet saskaņā ar 1775.pantu **“*Katrs zaudējums, kas nav nejaušs, ir jāatlīdzina*”.** |
| [5] Papildus, ņemot vērā to, ka līgumā tiek minēti fizisko personu dati, līguma spēkā esamības termiņu un to, ka 2018.gada 25. maijā stāsies spēkā regula *Par fizisku personu aizsardzību attiecībā uz personas datu apstrādi un šādu datu brīvu apriti*, kura paredz lielus sodus par fizisko personu datu aizsardzības neievērošanu (līdz 20’000’000 EUR), ierosinām līgumā iekļaut šādu sadaļu:10. Datu aizsardzība10.1. Ja   Līguma izpildes ietvaros kāda no Pusēm nodod otrai Pusei fizisko personu personas datus (turpmāk - dati), tad Puse, kura nodod datus, ir atbildīga par nodoto datu pareizību un to, ka tā ir tiesīga   nodot datus  otrai Pusei. Līguma izpildes ietvaros saņemtos datus Puses apņemas apstrādāt  tikai Līguma mērķu sasniegšanai. Apstrādājot  datus, Pusēm ir pienākums  ievērot Latvijas Republikā saistošo spēkā esošo tiesību aktu prasības. Apstrādājot  datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.10.2. Pircējs var  pieprasīt, lai Pārdevējs papildina vai izlabo datus, vai pārtrauc Pircēja nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma  mērķiem, šādu pieprasījumu nosūtot elektroniski uz e-pasta adresi: PersonasDati@.........lv .10.3. Pārdevējs var  pieprasīt, lai Pircējs papildina vai izlabo datus, vai pārtrauc Pārdevēja nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai  to apstrāde vairs nav nepieciešama Līguma  mērķiem, šādu pieprasījumu nosūtot  rakstveidā uz Līguma rekvizītu sadaļā norādīto Pircēja e-pasta adresi vai pa pastu.10.4. Puses ir tiesīgas apstrādāt otras Puses nodotos datus ne ilgāk kā to nosaka Latvijas Republikā spēkā esošo saistošo tiesību aktu prasības un kā tas nepieciešams Pārdevēja tiesisko interešu aizsardzībai.10.5.  Pircējs apliecina, ka:10.5.1. šajā Līgumā norādītā informācija par Pircēja pilnvaroto personu datu iesniegšanu Pārdevējam ir saskaņota ar attiecīgajām Pircēja pilnvarotajām personām un tās ir informētas par viņu personas datu iekļaušanu šajā Līgumā, nodošanu Pārdevējam, ievadīšanu un apstrādi Pārdevēja datu bāzē, lai izmantotu šī Līguma 1.1. punktā minēto mērķu sasniegšanai.10.5.2. Pircēja pilnvaroto personu iespējamā datu iesniegšana parāda atgūšanas pakalpojuma sniedzējam vai citai personai ir saskaņota ar attiecīgajām Pircēja pilnvarotajām personām un tās ir informētas par viņu personas datu nodošanu parāda atgūšanas pakalpojuma sniedzējam vai citai personai, ar mērķi  izmantot Pārdevējam pienākošas naudas summas atgūšanai.  10.6. Pircējs uzņemas atbildību par visām materiāla un/vai cita rakstura sekām gadījumā, ja šajā Līguma nodaļā Pircēja sniegtais apliecinājums izrādīsies nepatiess un Pircējs ar pilnvarotajām personām nebūs saskaņojis datu apstrādi. | **[5]** Līguma projekta 10.8. punktā tiks norādītas personas kas veiks tām uzticētās darbības līguma ietvaros (izdarīs Pieprasījumu, saskaņos preču pavadzīmes, sastādīs aktus, pretenzijas). Pasūtītājs norādīs šo personu amatu, vārdu, uzvārdu, darba tālruni un e-pastu. Papildus vēršam uzmanību, ka:1. saskaņā ar PIL 9.panta 18.daļu, pasūtītājs, pēc līguma noslēgšanas, savā mājas lapā publicē līguma **tekstu**, kur netiek norādītas minētās personas. Šī informācija ir zināma tikai Līgumslēdzēju pusēm;
2. Kā arī, saskaņā ar fiziskas personas datu aizsardzības likumu un konsultāciju ar IUB Tiesību aktu piemērošanas departamentu, ja, fiziskai personai, kas ir Juridiskas personas nozīmēta kontaktpersona, netiek norādīts personas kods, dzīves vietas adrese vai cita personas identifikācijas informācija, **nav nepieciešams iekļaut šādu sadaļu Līguma projektā**.

Pamatojoties uz iepriekšminēto, Pasūtītājs nepiekrīt Līgumā iekļaut 10.sadaļu “Datu aizsardzība”. |

Iepirkuma komisija

23.10.2017